CELEX: 31985R3620
Language: el
Date: 1985-12-20 00:00:00
Title: Κανονισμός (ΕΟΚ) αριθ. 3620/85 της Επιτροπής της 20ής Δεκεμβρίου 1985 για την τροποποίηση του κανονισμού (ΕΟΚ) αριθ. 3267/85 σχετικά με τη μεταφορά και την πώληση σιτηρών που κατέχει ο γαλλικός οργανισμός παρέμβασης, με σκοπό τη διάθεσή τους στον τομέα της διατροφής των ζώων, σε ορισμένες περιοχές της Γαλλίας που έχουν πληγεί από ξηρασία

Avis juridique important

|

31985R3620

Κανονισμός (ΕΟΚ) αριθ. 3620/85 της Επιτροπής της 20ής Δεκεμβρίου 1985 για την τροποποίηση του κανονισμού (ΕΟΚ) αριθ. 3267/85 σχετικά με τη μεταφορά και την πώληση σιτηρών που κατέχει ο γαλλικός οργανισμός παρέμβασης, με σκοπό τη διάθεσή τους στον τομέα της διατροφής των ζώων, σε ορισμένες περιοχές της Γαλλίας που έχουν πληγεί από ξηρασία  

Επίσημη Εφημερίδα αριθ. L 344 της 21/12/1985 σ. 0046 - 0047 Ισπανική ειδική έκδοση: Κεφάλαιο 03 τόμος 39 σ. 0182  Πορτογαλική ειδική έκδοση : Κεφάλαιο 03 τόμος 39 σ. 0182 

***** ΚΑΝΟΝΙΣΜΟΣ (ΕΟΚ) αριθ. 3620/85 ΤΗΣ ΕΠΙΤΡΟΠΗΣ  της 20ής Δεκεμβρίου 1985  για την τροποποίηση του κανονισμού (ΕΟΚ) αριθ. 3267/85 σχετικά με τη μεταφορά και την πώληση σιτηρών που κατέχει ο γαλλικός οργανισμός παρέμβασης, με σκοπό τη διάθεσή τους στον τομέα της διατροφής των ζώων, σε ορισμένες περιοχές της Γαλλίας που έχουν πληγεί από ξηρασία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 σχετικά με την κοινή οργάνωση των αγορών στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (2), και ιδίως το άρθρο 7 παράγραφος 5,  τον κανονισμό (ΕΟΚ) αριθ. 3247/81 του Συμβουλίου της 9ης Νοεμβρίου 1981 περί της χρηματοδοτήσεως από το ΕΓΤΠΕ, τμήμα Εγγυήσεων, ορισμένων μέτρων παρεμβάσεως, και ιδίως εκείνων που συνίστανται στην αγορά, αποθεματοποίηση και πώληση γεωργικών προϊόντων από τους οργανισμούς παρεμβάσεως (3), όπως τροποποιήθηκε τελευταία από τον κανονισμό (ΕΟΚ) αριθ. 2139/85 (4), και ιδίως το άρθρο 5 παράγραφος 1,  Εκτιμώντας:  ότι το άρθρο 3 του κανονισμού (ΕΟΚ) αριθ. 2738/75 του Συμβουλίου της 29ης Οκτωβρίου 1975 περί των γενικών κανόνων παρεμβάσεως στον τομέα των σιτηρών (5) προβλέπει ότι η διάθεση προς πώληση των σιτηρών που κατέχουν οι οργανισμοί παρέμβασης πραγματοποιείται με δημοπρασία·  ότι ο κανονισμός (ΕΟΚ) αριθ. 1836/82 της Επιτροπής (6), όπως τροποποιήθηκε από τον κανονισμό (ΕΟΚ) αριθ. 1806/85 (7), καθορίζει τις διαδικασίες και τους όρους για τη διάθεση προς πώληση των σιτηρών που κατέχουν οι οργανισμοί παρέμβασης·  ότι ο κανονισμός (ΕΟΚ) αριθ. 3267/85 της Επιτροπής (8) προβλέπει τη διάθεση προς πώληση 200 000 τόνων κριθής που κατέχει ο γαλλικός οργανισμός παρέμβασης, με σκοπό τη διάθεσή τους στον τομέα της διατροφής των ζώων, σε 36 γαλλικά διαμερίσματα που επλήγησαν από ξηρασία το καλοκαίρι του 1985·  ότι η Γαλλία, με την ανακοίνωση της 2ας Δεκεμβρίου 1985, πληροφόρησε την Επιτροπή ότι τρία ακόμη διαμερίσματα κηρύχθηκαν θύματα των δυσμενών κλιματολογικών συνθηκών κατά το καλοκαίρι του 1985 και ζήτησε να εφαρμοσθούν τα μέτρα που προβλέπονται στον κανονισμό (ΕΟΚ) αριθ. 3267/85 και στα διαμερίσματα αυτά· ότι είναι απαραίτητο να ικανοποιηθεί το αίτημα αυτό και να τροποποιηθεί το παράρτημα του εν λόγω κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 3267/85 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Δεκεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 107 της 19. 4. 1984, σ. 1.  (3) ΕΕ αριθ. L 327 της 14. 11. 1981, σ. 1.  (4) ΕΕ αριθ. L 199 της 31. 7. 1985, σ. 13.  (5) ΕΕ αριθ. L 281 της 1. 11. 1975, σ. 49.  (6) ΕΕ αριθ. L 202 της 9. 7. 1982, σ. 23.  (7) ΕΕ αριθ. L 169 της 29. 6. 1985, σ. 73.  (8) ΕΕ αριθ. L 311 της 22. 11. 1985, σ. 27.  ΠΑΡΑΡΤΗΜΑ  Κατάλογος των διαμερισμάτων για τα οποία προορίζονται τα σιτηρά  Dordogne  Gironde  Lot-et-Garonne  Landes  Pyrenees-Atlantiques  Puy-de-Dome  Allier  Cantal  Haute-Loire  Lozere  Gard  Herault  Aude  Pyrenees-Orientales  Haute-Vienne  Creuse  Correze  Lot  Aveyron  Tarn  Tarn-et-Garonne  Gers  Haute-Garonne  Ariege  Hautes-Pyrenees  Cote-d'Or  Nievre  Saone-et-Loire  Cher  Indre  Charente  Charente-Maritime  Vienne  Loire  Haute-Corse  Corse-du-Sud  Deux-Sevres  Rhone  Yonne